Document ID: 31999D0560

ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Αυγούστου 1999
περί τροποποιήσεως, για δεύτερη φορά, της απόφασης 1999/212/ΕΚ της Επιτροπής για ορισμένα μέτρα πρόληψης της μετάδοσης του ιού του αφθώδους πυρετού από την Αλγερία, το Μαρόκο και την Τυνησία στην επικράτεια της Ευρωπαϊκής Κοινότητας
[κοινοποιηθείσα υπό τον αριθμό Ε(1999) 2623]
(Κείμενο που παρουσιάζει ενδιαφέρον για τον ΕΟΧ)
(1999/560/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 6,
(1) ότι επιβεβαιώθηκε η παρουσία αφθώδους πυρετού στο ζωικό κεφάλαιο της Αλγερίας, του Μαρόκου και της Τυνησίας· ότι ως εκ τούτου η Επιτροπή εξέδωσε την απόφαση 1999/212/ΕΚ, της 18ης Μαρτίου 1999, για ορισμένα μέτρα πρόληψης της μετάδοσης του ιού του αφθώδους πυρετού από την Αλγερία, το Μαρόκο και την Τυνησία στην επικράτεια της Ευρωπαϊκής Κοινότητας(2), όπως τροποποιήθηκε τελευταία από απόφαση 1999/292/ΕΚ(3)·
(2) ότι, σύμφωνα με το άρθρο 4 της ανωτέρω απόφασης τα μέτρα πρέπει να επανεξετάζονται υπό το φως της εξέλιξης της ασθένειας·
(3) ότι κατά τα φαινόμενα, ο αφθώδης πυρετός έχει τεθεί υπό έλεγχο με τις ενέργειες των κτηνιατρικών υπηρεσιών της Τυνησίας και του Μαρόκου και δεν έχουν αναφερθεί άλλα κρούσματα αντιστοίχως από τον Απρίλιο και τον Μάιο 1999 και μετά· ότι, ωστόσο, δεν έχει διαβιβασθεί τελική, έκθεση με τα αποτελέσματα της ορολογικής έρευνας, που θα επέτρεπε να αξιολογηθεί η έκταση στην οποία τα μικρά μηρυκαστικά εμπλέκονται στην επιδημιολογική εξάπλωση της νόσου·
(4) ότι η τελευταία ανεπίσημη έκθεση για κρούσματα αφθώδους πυρετού στην Αλγερία φέρει ως ημερομηνία τις 22 Ιουνίου 1999 και δεν επιτρέπει την ανάκληση των μέτρων που καθορίζονται στην απόφαση 1999/212/ΕΚ για την οικεία τρίτη χώρα·
(5) ότι για λόγους επιπλέον διασφάλισης θα πρέπει να παραταθεί επί τρίμηνο το χρονικό διάστημα ισχύος των μέτρων αυτών·
(6) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτρπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 4 της απόφασης 1999/212/ΕΚ, η ημερομηνία "31 Ιουλίου 1999" αντικαθίσταται από την ημερομηνία "31 Οκτωβρίου 1999".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 10 Αυγούστου 1999.

Labels: 0
5
6